Premijer liga Rusije
Ruska Premijer liga (ruski: Российская Футбольная Премьер-Лига) najjače je nogometno takmičenje u Rusiji. Osnovana je 2001. godine. U ligi se takmiči 16 klubova. Koncem sezone posljednja dva kluba ispadaju iz lige u niži rang, a umjesto njih ulaze prva dva najbolja kluba Druge lige. Do 2010. igrala se od proljeća do jeseni, zbog posebnih uvjeta za nogomet u Rusiji – veće geografske širine, velike razlike između vremenskih zona i izrazite hladnoće u hladnijim godišnjim dobima, koja onemogućuje normalno odvijanje nogometnih susreta. Od sezone 2011/12. igra se po sistemu jesen-proljeće, ali s dužom zimskom pauzom.